laion/Wikipedia-Exotic huggingface dataset:
מטאור (פירושונים)

האם התכוונתם ל... מטאור – כינוי לפס האור הנראה כאשר מטאורואיד חודר לאטמוספירה של כדור הארץ (או כל גוף אחר) מטאור (סדרת לוויינים) – סדרת לווייני מזג אוויר שפותחה בברית המועצות מטאורואיד – גוף שמימי קטן ומוצק הנע בתוך מערכת השמש מטאוריט – עצם סלעי או מתכתי שהגיע לפני השטח של כדור הארץ או כל כוכב לכת אחר מן החלל החיצון מטר מטאורים – ניתן לראות מטאורים באקראי כמעט בכל לילה, מאזור חשוך מספיק ומרוחק ממקורות אור חזקים כמו מהערים מטאוריט סיחוטה-אלין – מטאוריט ברזל שחלקיו נפלו ב-1947 במחוז פרימוריה שברוסיה מטאוריט מורצ'יסון – מטאוריט שחלקים שלו נפלו ב-28 בספטמבר 1969 באזור הכפר מורצ'יסון בוויקטוריה שבאוסטרליה גלוסטר מטאור – מטוס הקרב הסילוני הראשון בשירות חיל האוויר המלכותי מרקורי מטאור – מכונית מנהלים אשר יוצרה על ידי חטיבת מרקורי מטאורה
ג'וזף אדוארד מאייר

ג'וזף אדוארד מאייר (בגרמנית: Joseph Edward Mayer;‏ 5 בפברואר 1904 – 15 באוקטובר 1983) היה כימאי ופיזיקאי אמריקאי יליד גרמניה, שגיבש את תיאורית "התרחבות מאייר" על שמו. הוא היה פרופסור לכימיה באוניברסיטת קליפורניה בסן דייגו בין השנים 1960 עד 1972, ולפני כן באוניברסיטת ג'ונס הופקינס, אוניברסיטת קולומביה ואוניברסיטת שיקגו. הוא היה נשוי לפיזיקאית זוכת פרס נובל מריה גופרט-מאייר משנת 1930 עד מותה בשנת 1972. הוא עבד עם ג'יימס פרנק בגטינגן, גרמניה בשנת 1929, שם הכיר את מריה, שהייתה עוד תלמידה של מקס בורן. מאייר היה נשיא החברה האמריקאית לפיזיקה משנת 1973 עד 1975. מאייר פיתח את שיטת הרחבת האשכול ותורת הפתרונות של מאייר-מקמילן. Clark, Leigh B.; Zimm, Bruno H. "Joseph Edward Mayer obituary" . University of California. ג'וזף אדוארד מאייר, באתר פרויקט הגנאלוגיה במתמטיקה ג'וזף אדוארד מאייר, באתר "Find a Grave" (באנגלית) Elliott W. Montroll, Harold J. Raveché, Jerald A. Devore, Joseph E. Mayer, Physics Today 37, 2008-08-28, עמ' 98 doi: 10.1063/1.2916215 Read "Biographical Memoirs: V.65" at NAP.edu. (באנגלית) ערך זה הוא קצרמר בנושא פיזיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
The Champion

The Champion (בעברית: המנצח\ת) הוא סינגל שהוקלט על ידי הזמרת-יוצרת האמריקאית קארי אנדרווד, בשיתוף עם הראפר לודאקריס, מתוך אלבום האולפן השישי שלה, Cry Pretty. השיר יצא לאור ב-12 בינואר 2018, על ידי חברת התקליטים קולומביה נאשוויל, כסינגל אך לא מתוך האלבום, אלא נכלל במהדורה מיוחדת שלו. השיר הגיע למקום ה-57 במצעד הקאנטרי איירפליי. השיר נכתב על ידי קארי אנדרווד, לודאקריס, כריס דספטנו וברט ג'יימס, הולחן על ידי ג'יימס והופק על ידי ג'ים ג'ונסון. השיר יצא בסמוך לסופרבול LII והיה לשיר הנושא שלו. השיר נכתב במפתח של G♯ מינור עם קצב של 90 פעימות לדקה. קולות השירה של אנדרווד נעות בין G♯3 ל-C♯5. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. השיר זכה להצלחה מתונה, כאשר הגיע למקום ה-57 במצעד הקאנטרי איירפליי ולמקום ה-13 במצעד השירים הדיגיטליים של קנדה. השיר קיבל שלוש מועמדויות בטקס פרסי ה-CMT, תוך שזכה באחת מהן בקטגוריית "הווידאו קליפ הנשי של השנה". איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה. סרטון השיר "The Champion" באתר יוטיוב קארי אנדרווד, לודאקריס, כריס דספטנו, ברט ג'יימס Carrie Underwood Reveals 'Cry Pretty' Track List, Billboard, ‏2018-08-20 Carrie Underwood's 'The Champion,' Feat. Ludacris, Is a Winner: Hot 100 Chart Moves, Billboard, ‏2018-01-26 Carrie Underwood, Billboard Carrie Underwood (Ft. Ludacris) – The Champion (באנגלית), נבדק ב-2020-07-11 Underwood Carrie, Bridges, Christopher Brian, Destefano Chris, James Brett, Underwood Carrie, The Champion, Musicnotes.com, ‏2018-01-17 Cry Pretty, נבדק ב-2020-07-11 Carrie Underwood, Billboard CMT Awards 2018: Winners List, Billboard, ‏2018-06-06 Gold & Platinum, RIAA (באנגלית)
סוניק (סדרת טלוויזיה, ABC)

סוניק (באנגלית: Sonic the Hedgehog, "סוניק הקיפוד"; ידועה גם בכינוי "Sonic SatAM", "סוניק שבת בבוקר") היא סדרת הנפשה בת 26 פרקים המבוססת במקור על סדרת משחקי הווידאו בעלת אותו השם. הסדרה הופקה בשיתוף פעולה אמריקאי-איטלקי ושודרה במקור בארצות הברית ב-ABC בין השנים 1993 ו-1994. בישראל שודרה הסדרה לראשונה ב-2012 בדיבוב לעברית בערוץ ג'וניור. עלילת הסדרה מתרחשת בכוכב לכת בדיוני בשם מוביוס, ומתמקדת בהרפתקאותיהם של סוניק הקיפוד ושל חברו הטוב מיילס "טיילס" פראוור, המייצגים את לוחמי החופש ויוצאים להגן על מוביוס מפני דוקטור רובוטניק המרושע ועוזרו יבבני שמנסים להשתלט על הכוכב יחד עם חבורת הרובוטים שלו. אל החבורה של סוניק מצטרפים הנסיכה סאלי אקורן, גאון המחשבים רוטור הניבתן, אנטואן זאב הערבות, בוני, חצי ארנב חצי רובוט ודולסי הדרקונית. הסדרה מציגה את "סוניק" באופן בוגר יותר מהסדרה הקודמת. כמו כן, הסדרה נועדה לקהל בוגר. סוניק הקיפוד (אנגלית: ג'ליל וייט, עברית: לירון לב) - קיפוד כחול דמוי אדם המסוגל לנוע במהירות על קולית. סוניק מתגורר בכוכב מוביוס. חובב מושבע של נקניקיות עם צ'ילי קון קרנה, מנה המכונה בארצות הברית "צ'ילי דוג" (אנ'). הנסיכה סאלי אקורן (אנגלית: קת' סוסי, עברית: לורן סביר) - סנאית, הנסיכה החוקית של מטרופוליס ומושא אהבתו של סוניק. יש לה ידע וחוכמה ללוחמי החופש. בוני רובוט (אנגלית: כריסטין קאוואנו, עברית: טליה ברקאי) - ארנבת בעלת מבטא דרומי. חציה מהגוף הוא רובוטי, וידיה ורגליה הם מכניים. יש לה יכולות של אמנויות לחימה. אנטואן "אנט" דפארדיו (אנגלית: רוב פולסן, עברית: גדי לוי) - זאב ערבות עם מבטא צרפתי. רוטור (אנגלית: מארק באלו בעונה הראשונה וקאם בראניארד בעונה השנייה, עברית: דור סרוגו) - ניבתן, המכונאי של הכפר. הוא מספק ללוחמי החופש את המצאותיו השימושיים. מיילס "טיילס" פראוור (אנגלית: בראדלי פירס, עברית: שחר קדוש) - שועל צעיר דמוי אדם בעל שני זנבות. טיילס משמש לאורך הסדרה כעוזר וכמכונאי האישי של סוניק. מסוגל לעוף במשך זמן מוגבל באמצעות שני זנבותיו בהם הוא משתמש כמדחף. טיילס נאיבי למדי מחמת גילו הצעיר. דולסי (אנגלית: קרי סאמר, עברית: מיה קדוש) - דרקונית אשר עוזרת ללוחמי החופש. דוקטור איבו רובוטניק (אנגלית: ג'ים קאמינגס, עברית: אמנון וולף) - מדען מטורף וערמומי המשמש כנבל העיקרי בסדרה ומנסה להשתלט על כוכב מוביוס. דוקטור רובוטניק מתמחה במיוחד בתחום הרובוטיקה כאשר לאורך הסדרה הוא יוצר מערך מרשים למדי של רובוטים ומכונות העומדים לרשותו. יבבני (במקור: סנייבלי; אנגלית: צ'רלי אדלר, עברית: דור סרוגו) - עוזרו ואחיינו של דוקטור רובוטניק. סר צ'ארלס "צ'אק" הקיפוד (אנגלית: ויליאם וינדום, עברית: גדי לוי) - דודו של סוניק וממציא הרובוסייזר עד שרובוטניק גנב אותו. הוא הפך לעבד הרובוטי של רובוטניק עד שסוניק שחזר את כל זיכרונותיו. הוא הפך להיות מרגל בשביל לוחמי החופש. דמותו נקראה על שם האנימטור צ'אק מנוויל, אשר הלך לעולמו בשנת 1992. "סוניק", במסד הנתונים הקולנועיים IMDb (באנגלית) "סוניק", באתר Rotten Tomatoes (באנגלית) "סוניק", במסד הנתונים הקולנועיים KinoPoisk (ברוסית) סוניק הקיפוד#2012, במיזם "אישים" לתיעוד היצירה הישראלית - YouTube, www.youtube.com
שקף (הקרנה)

שקף הוא יריעה דקה של חומר שקוף וגמיש, בדרך כלל צלולוז-אצטט, שעליו ניתן לשרטט או להדפיס. השקף מונח על מטול שקפים לצורך הקרנתו. בעבר ארגונים ומוסדות חינוך השתמשו רבות במטולי שקפים ובשקפים להרצאות, הדרכות, ישיבות וכדומה. התחליף הנוכחי לשימוש זה הם מצגות שקפים ממוחשבות המוקרנות באמצעות מקרן או צג ולוחות חכמים. ניתן להדפיס על גבי שקפים באמצעות מדפסות לייזר או מכונות צילום. שקפים המותאמים לשימוש במדפסות לייזר עמידים לטמפרטורות הגבוהות הנוצרות בעת חימום והמסת הטונר. עבור מדפסות הזרקת דיו קיימים שקפים מצופים היכולים לספוג את הדיו הנוזלי, אך יש להקפיד שלא לחשוף אותם ללחות, שעלולה לגרום לפגיעה בשקיפות. יש גם לטעון אותם כהלכה במדפסת מכיוון שהם בדרך כלל מצופים רק מצד אחד. השימושים לשקפים היו מגוונים כמו הארגונים המשתמשים בהם, בדומה לשימושים הנעשים כיום במצגות ממוחשבות כגון PowerPoint. במוסדות חינוך השתמשו בשקפים כדי להדגים פתרון בעיות ארוכות (למשל בשיעורי פיזיקה ומתמטיקה) או להמחיש ולאייר תופעות ואירועים (למשל בשיעורי היסטוריה, גאוגרפיה, ביולוגיה). חברות תעופה וחלל, כמו בואינג וביצ'קראפט, השתמשו בשקפים במשך שנים בישיבות ניהול על מנת לעדכן מהנדסים ואנשי צוות רלוונטיים אודות תכנוני מטוסים חדשים ושינויים בעיצובים קיימים, כמו גם להמחשת בעיות. בצה"ל שורטטו שקפים לצורך מצגות במטלות הדרכה שונות באמצעות טושים מותאמים לשקפים. שקף (מצגת) שקופית מצגת Legend and Legacy: The Story of Boeing and Its People, Robert J. Serling
Xbox Series X/S

Xbox Series X (בעברית: אקסבוקס סדרה X) ו-Xbox Series S (בעברית: אקסבוקס סדרה S) הן קונסולות משחקים מהדור התשיעי מבית מיקרוסופט. שתי הקונסולות יצאו ב-10 בנובמבר 2020. ה-Xbox Series X הוכרזה בכנס E3 2019 תחת שם הקוד "Project Scarlett" (פרויקט סקארלט). הקונסולה היא הרביעית בסדרת קונסולות ה-Xbox (אנ') והממשיכה של הדור הקודם, Xbox One (במיוחד הדגם המשופר, Xbox One X, אשר מהווה את דגם הדגל של הדור). מיקרוסופט שמה דגש על ביצועי חומרה, הכוללת תמיכה ברזולוציות גבוהות (עד 8K) וקצב פריימים גבוה, ניתוב קרניים בזמן אמת ושימוש בכונן SSD על מנת להפחית את זמני הטעינה. הקונסולה יצאה תחת תג המחיר של 499 דולר אמריקני ו-2,199 שקלים בישראל (מחירי דגם ה-X). בספטמבר 2020, הכריזה מיקרוסופט על קונסולה בשם Xbox Series S, אשר הייתה ידועה תחת שם הקוד "Project Lockhart" (פרויקט לוקהארט). הקונסולה מהווה גרסה זולה יותר של ה-Xbox Series X, והיא בעלת כוח עיבוד של 4 טרהפלופס, אחסון מבוסס NVMe בנפח 512GB וחסרת כונן דיסקים, אשר מיועדת למשחקים ברזולוציה של 1440p בקצב רענון גבוה של עד 120 פריימים לשנייה. היא יצאה תחת תג המחיר של 299 דולר אמריקני ו-1,349 שקלים. בנוסף לכך, מיקרוסופט מקדמת מדיניות לטובת קהל הגיימרים, הכוללת תוכנית בשם "Smart Delivery" לשדרוג בחינם של משחקים אשר יצאו לאור ל-Xbox One, מצב תאימות לאחור עם משחקים שיצאו לדורות הקודמים, בקרים ואביזרים חדשים. כמו כן, הקונסולות משתמשות ביתרונותיו של השירות בתשלום Xbox Game Pass (אנ') וכמו כן תומכות במשחקים על בסיס ענן בטלפונים החכמים באמצעות שירות ההזרמה xCloud (אנ'). מדיה וקבצים בנושא Xbox Series X/S בוויקישיתוף אתר האינטרנט הרשמי של Xbox Series X/S (באנגלית) דניס ויטצ'בסקי, Xbox Series X: קונסולה במהירות האור, באתר ynet, 5 בנובמבר 2020 עידן בן טובים, נחשפו המחירים ותאריך ההשקה של Xbox Series X וה-Xbox המוזל, באתר Geektime, ‏8 בספטמבר 2020 ניקול קפרנטר, Microsoft details full Xbox Series X specs, אתר Polygon, ‏‏16 במרץ 2020 (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
Cry Pretty (שיר)

Cry Pretty (בעברית: לבכות יפה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty. השיר יצא לאור ב-11 באפריל 2018, על ידי חברת התקליטים קפיטול נאשוויל, כסינגל הראשון והפותח מתוך האלבום. השיר הגיע למקום החמישי במצעד שירי הקאנטרי. השיר נכתב על ידי קארי אנדרווד, הילרי לינדזי, ליז רוז ולורי מק'קנה והופק על ידי אנדרווד ודייוויד גרסיה. מגזין הבילבורד פרסם בסוף שנת 2018 את רשימת "20 שירי הקאנטרי הטובים ביותר של 2018", תוך שדירג את השיר הזה במקום הראשון. ברשימה דומה של מגזין הרולינג סטון, דורג השיר במקום ה-11. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. השיר זכה להצלחה רבה, כאשר הגיע למקום החמישי במצעד שירי הקאנטרי ולמקום השמיני במצעד שירי הקאנטרי של קנדה. השיר קיבל מועמדות בטקס פרסי ה-CMT, בקטגוריית "הווידאו קליפ של השנה" ואף זכה בפרס באותו הערב. כמו כן, הועמד בפרסי בחירת הנוער 2019 בקטגוריית "בחירת מוזיקה – שיר קאנטרי". בנוסף לכך, דורג השיר במקום ה-39 ברשימה השנתית של מצעד שירי הקאנטרי של בילבורד, שפורסמה בסוף שנת 2018. מידע על הסינגל "Cry Pretty" באתר מיוזיק בריינז סרטון השיר "Cry Pretty" באתר יוטיוב קארי אנדרווד, הילרי לינדזי, ליז רוז, לורי מק'קנה Release group “Cry Pretty” by Carrie Underwood - MusicBrainz, musicbrainz.org Carrie’s Letter to Fans · The Official Carrie Underwood Fan Club, www.carrieunderwood.fm (באנגלית) Carrie Underwood, Billboard Carrie Underwood – Cry Pretty (באנגלית), נבדק ב-2020-07-11 20 Best Country Songs of 2018: Billboard Staff Picks, Billboard, ‏2018-12-19 Jonathan Bernstein,Jon Freeman,Joseph Hudak,Marissa R. Moss, Jonathan Bernstein, Jon Freeman, Joseph Hudak, Marissa R. Moss, 25 Best Country and Americana Songs of 2018, Rolling Stone, ‏2018-12-19 (באנגלית) Cry Pretty, נבדק ב-2020-07-11 Carrie Underwood, Billboard CMT Awards 2019: Winners List (Complete), Billboard, ‏2019-06-05 Teen Choice Awards 2019: See the full list of winners and nominees, EW.com (באנגלית) Hot Country Songs - Year-End, Billboard Gold & Platinum, RIAA (באנגלית)
ג'ון מייספילד

ג'ון אדוארד מייספילד (באנגלית: John Edward Masefield;‏ 1 ביוני 1878 – 12 במאי 1967) היה משורר וסופר אנגלי ו"אביר השירה" (Poet Laureate) מ-1930 עד 1967. בין יצירותיו הנודעות ביותר נמנים סיפורי ההרפתקאות לבני הנעורים "חבורת חצות" (The Midnight Folk) ו"קופסת הפלאות" (The Box of Delights) והפואמות "חסד נצחי" (Everlasting Mercy) ו"קדחת הים" (Sea-Fever). חבורת חצות. מאנגלית: גדעון טורי. רמת גן, מסדה, 1971 קדחת ים. מאנגלית: אברהם בירמן. תרגום חלקי התפרסם ב"ים" - גליונות החבל הימי לישראל, חוברת י', מרץ 1946, עמ' 10. מדיה וקבצים בנושא ג'ון מייספילד בוויקישיתוף ג'ון מייספילד, באתר אנציקלופדיה בריטניקה (באנגלית) כתבי ג'ון מייספילד בפרויקט גוטנברג (באנגלית) ג'ון מייספילד, באתר "Find a Grave" (באנגלית) ג'ון מייספילד, במסד הנתונים הקולנועיים IMDb (באנגלית) ג'ון מייספילד, באתר MusicBrainz (באנגלית) ג'ון מייספילד, באתר Discogs (באנגלית) ערך זה הוא קצרמר בנושא סופרים ובנושא משוררים. אתם מוזמנים לתרום לוויקיפדיה ולהרחיב אותו.
Love Wins

Love Wins (בעברית: אהבה מנצחת) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty. השיר יצא לאור ב-31 באוגוסט 2018, על ידי חברת התקליטים קפיטול נאשוויל, כסינגל השני מתוך האלבום. השיר הגיע למקום ה-14 במצעד שירי הקאנטרי. השיר נכתב על ידי קארי אנדרווד, ברט ג'יימס ודייוויד גרסיה והופק על ידי אנדרווד ודייוויד גרסיה גם כן. אנדרווד אמרה על השיר כי: "אני חושבת שאנחנו בני אדם טובים מטבענו ואנחנו צריכים לזכור את זה. צריך לזכור שיש אנשים שונים ואנחנו בעצמנו שונים. רציתי שהשיר הזה יעורר תקווה". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-27 מיליון השמעות. השיר זכה להצלחה נאה, כאשר הגיע למקום ה-14 במצעד שירי הקאנטרי ולמקום ה-26 במצעד שירי הקאנטרי של קנדה. השיר קיבל מועמדות בטקס פרסי ה-CMT, בקטגוריית "הווידאו קליפ הנשי של השנה" ואף זכה בפרס באותו הערב. איגוד תעשיית ההקלטות האמריקאי העניק לשיר את תואר הזהב, על מכירות של למעלה מחצי מיליון עותקים במדינה. בנוסף לכך, דורג השיר במקום ה-50 ברשימה השנתית של מצעד שירי הקאנטרי של בילבורד, שפורסמה בסוף שנת 2019. מידע על הסינגל "Love Wins" באתר מיוזיק בריינז סרטון השיר "Love Wins" באתר יוטיוב קארי אנדרווד, ברט ג'יימס, דייוויד גרסיה Release group “Cry Pretty” by Carrie Underwood - MusicBrainz, musicbrainz.org Carrie’s Letter to Fans · The Official Carrie Underwood Fan Club, www.carrieunderwood.fm (באנגלית) Carrie Underwood, Billboard Carrie Underwood – Love Wins (באנגלית), נבדק ב-2020-07-11 Joseph Hudak, Joseph Hudak, Carrie Underwood Calls Out 'Politics and Prejudice' in New Song 'Love Wins', Rolling Stone, ‏2018-08-31 (באנגלית) Cry Pretty, נבדק ב-2020-07-11 Carrie Underwood, Billboard CMT Music Awards 2019 Nominations: See the Complete List, E! Online, ‏Tue May 07 17:48:55 GMT+0 2019 Gold & Platinum, RIAA (באנגלית) Hot Country Songs - Year-End, Billboard
Southbound

Southbound (בעברית: דרומה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty. השיר יצא לאור ב-29 באפריל 2019, על ידי חברת התקליטים קפיטול נאשוויל, כסינגל השלישי מתוך האלבום. השיר הגיע למקום ה-11 במצעד שירי הקאנטרי. השיר נכתב על ידי קארי אנדרווד, ג'וש מילר ודייוויד גרסיה והופק על ידי אנדרווד ודייוויד גרסיה גם כן. אנדרווד דיברה על תהליכי הכתיבה של השיר, תוך שהסבירה מדוע בחרה להשתמש בשם קייטי בתוכו וזאת בנוסף לכך שהוא היה לאחד מהשירים האחרונים שצורפו לאלבום, Cry Pretty. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות. השיר זכה להצלחה נאה, כאשר הגיע למקום ה-11 במצעד שירי הקאנטרי ולמקום הראשון במצעד שירי הקאנטרי של קנדה. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה, דבר אשר הופך אותו לאחד מהשירים הנמכרים ביותר מתוך האלבום. בנוסף לכך, דורג השיר במקום ה-41 ברשימה השנתית של מצעד שירי הקאנטרי של בילבורד, שפורסמה בסוף שנת 2019. מידע על היצירה "Southbound" באתר מיוזיק בריינז מידע על הסינגל "Southbound" באתר מיוזיק בריינז סרטון השיר "Southbound" באתר יוטיוב קארי אנדרווד, ג'וש מילר, דייוויד גרסיה Release group “Cry Pretty” by Carrie Underwood - MusicBrainz, musicbrainz.org Carrie’s Letter to Fans · The Official Carrie Underwood Fan Club, www.carrieunderwood.fm (באנגלית) Carrie Underwood, Billboard Carrie Underwood – Southbound (באנגלית), נבדק ב-2020-07-11 Carrie Underwood on 'Southbound': It's 'Tricky' to Write a Drinking Song as a Woman, Country Music (באנגלית) CARRIE UNDERWOOD SCORES HER 27TH NO. 1 SINGLE WITH, Pressroom (באנגלית) Cry Pretty, נבדק ב-2020-07-11 Carrie Underwood, Billboard Carrie Underwood, Billboard Gold & Platinum, RIAA (באנגלית) Hot Country Songs - Year-End, Billboard
קרל ריינר

קרל ריינר (באנגלית: Carl Reiner;‏ 20 במרץ 1922 – 29 ביוני 2020) היה שחקן, קומיקאי, במאי, תסריטאי וסופר יהודי-אמריקאי. קרל ריינר נולד למשפחת מהגרים יהודים ב-20 במרץ 1922 בברונקס, ניו יורק. ב-1942 התגייס לחיל האוויר בצבא ארצות הברית. הוא הוכשר בתחילה כמפעיל רדיו ולאחר שאושפז בעקבות דלקת ריאות בבית חולים למשך שלושה חודשים, נשלח לאוניברסיטת ג'ורג'טאון בה שהה כעשרה חודשים. באוניברסיטה שימש תחילה כמתרגם מצרפתית ושם צבר את ניסיונו הראשון לאחר ששיחק מחזה של מולייר בצרפתית. ריינר החל לכתוב מערכונים ולהופיע כשחקן וקומיקאי בתוכניות טלוויזיה החל משנות החמישים המוקדמות, תוך שהוא משתף פעולה עם כותבים כמל ברוקס וניל סיימון. בשנות ה-60 התפרסם כיוצר של תוכנית הטלוויזיה "המופע של דיק ואן דייק" (The Dick Van Dyke Show). ב-1990 ביים את הקומדיה "בגידה נעימה". לאורך הקריירה שלו הופיע קרל ריינר בעשרות סרטים ותוכניות טלוויזיה. ב-1963, הופיע בסרט "מטורף, מטורף, מטורף העולם". ב-1966 שיחק בסרט "הרוסים באים, הרוסים באים". בין השנים 2001 ל-2007, הופיע בתפקיד סול בלום בסדרת סרטי אושן (אושן 11, אושן 12, ואושן 13). ריינר זכה בפרסים רבים לאורך הקריירה שלו, לרבות 11 פרסי אמי ופרס גראמי אחד. ריינר היה נשוי לאסטל כ-65 שנה, עד מותה ב-2008. לקרל ואסטל שלושה ילדים, בהם הבמאי והשחקן רוב ריינר. מדיה וקבצים בנושא קרל ריינר בוויקישיתוף אתר האינטרנט הרשמי של קרל ריינר קרל ריינר, ברשת החברתית פייסבוק קרל ריינר, ברשת החברתית אקס (טוויטר) קרל ריינר, במסד הנתונים הקולנועיים IMDb (באנגלית) קרל ריינר, באתר AllMovie (באנגלית) קרל ריינר, באתר Rotten Tomatoes (באנגלית) קרל ריינר, במסד הנתונים הקולנועיים KinoPoisk (ברוסית) קרל ריינר, באתר MusicBrainz (באנגלית) קרל ריינר, באתר אנציקלופדיה בריטניקה (באנגלית) קרל ריינר, באתר "Find a Grave" (באנגלית)
שקף (מצגת)

שקף הוא עמוד בודד במצגת שקפים, המוצגת באמצעות תוכנת מצגות כמו Microsoft PowerPoint, Apple Keynote, Apache OpenOffice או LibreOffice. אפשר ליצור שקפים גם באמצעות שפת סימון מסמך, למשל LaTeX. בדרך כלל במצגת שקפים תהיה לכל השקפים תבנית פריסה דומה, השולטת בגורמים כמו ניראות (look and feel), שוליים וכותרות. המונח "שקף" נגזר מאבותיו הפיזיים השקופים של השקף הדיגיטלי: בטכנולוגיות שקדמו למחשב האישי, שקף פיזי הוצג באמצעות מטול שקפים, ושקופיות הוצגו באמצעות מקרן שקופיות. קיימים אתר אינטרנט המאפשרים שיתוף שקפים ומצגות, למשל: SlideShare מאפשר למשתמש לשתף מצגות באופן ציבורי או פרטי. ניתן להעלות שקפים בדרכים שונות, למשל באמצעות דואר אלקטרוני ודרך אתרי מדיה חברתית. AuthorSTREAM מאפשר למשתמש להעלות שקפים של PowerPoint בלבד. באתר זה משתמשים יכולים לתת משוב על ידי דירוג מצגות ופרסום הערות. SlideOnline מאפשר למשתמש להעלות מצגות של PowerPoint ולשתף אותן כדף אינטרנט בכל מכשיר או להטמיע אותן בוורדפרס כחלק מהתגובות להודעות. דרך נוספת לשיתוף שקפים היא על ידי הפיכתם לסרטון. PowerPoint מאפשר למשתמשים לייצא מצגת לווידאו (.mp4 או .wmv). שקף (הקרנה) - יריעה דקה של חומר שקוף, שהוקרנה באמצעות מטול שקפים שקופית - פיסת סרט צילום שהוקרנה באמצעות מקרן שקופיות אודות SlideShare באתר .linkedin FAQs on authorSTREAM http://slideonline.com/ Turn your presentation into a video
Blew

Blew הוא מיני אלבום של להקת נירוונה, שיצא ב-1989 בחברת טופאלו. המיני אלבום יצא רק בבריטניה והגיע למקום ה-15 במצעד הסינגל "אינדי" הלאומי של בריטניה. הרצועות "Blew" ו-"Love Buzz" נכללו גם באלבום הקודם של הלהקה "Bleach". כל השירים נכתבו והולחנו על ידי קורט קוביין למעט "Love Buzz" שנכתב על ידי רובי ואן ליובן.  מידע על האלבום Blew באתר MusicBrainz מידע על האלבום Blew באתר AllMusic האלבום Blew באתר Discogs
Carrie Underwood: Live in Concert

Carrie Underwood: Live in Concert (בעברית: קארי אנדרווד: בהופעה חיה) הוא סיבוב ההופעות הראשון של הזמרת-יוצרת האמריקאית קארי אנדרווד, שנועד לקדם את אלבום האולפן הראשון שלה, Some Hearts. סיבוב ההופעות החל ב-5 באפריל 2006, בווילמינגטון, ארצות הברית והסתיים ב-1 באוקטובר באותה השנה בווסט ספרינגפילד. אלבום הבכורה של אנדרווד יצא לאור ב-15 בנובמבר 2005, על ידי חברות התקליטים אריסטה נאשוויל ו-19 רקורדס. מתוך האלבום יצאו שישה סינגלים, אשר ארבעה מתוכם כבשו את המקום הראשון במצעד שירי הקאנטרי, כאשר השיר "Before He Cheats" הגיע למקום השמיני במצעד הבילבורד הוט 100 וסינגל נוסף שיצא מהאלבום בשם "Inside Your Heaven" כבש את המקום הראשון במצעד, אך נכלל רק בגרסת מורחבת שהייתה אקסקלוסיבית לצפון אמריקה. על מנת לעזור בקידום של האלבום והסינגלים, הודיעה אנדרווד כי היא תקיים סיבוב הופעות רחב באמריקה הצפונית. להלן רשימת השירים אשר בוצעו במהלך סיבוב ההופעות: "We're Young and Beautiful" "That's Where it Is" "Wasted" "Lessons Learned" "Don't Forget to Remember Me" "Inside Your Heaven" "Patience" "Sweet Child O' Mine" "Before He Cheats" "I Just Can't Live a Lie" "The Night Before (Life Goes On)" "Jesus, Take the Wheel" "Some Hearts" הדרן "Whenever You Remember" "I Ain't in Checotah Anymore" Carrie Underwood Tour Statistics: Carrie Underwood: Live 2006 | setlist.fm, www.setlist.fm "Carrie Underwood 2006 tour". Country Standard Time. 3 במרץ 2006. אורכב מ-המקור ב-23 בנובמבר 2015. נבדק ב-22 בנובמבר 2015. {{cite web}}: (עזרה) "Carrie Underwood Unveils Extensive Tour". Billboard. 2 במרץ 2006. אורכב מ-המקור ב-20 ביולי 2012. נבדק ב-22 בנובמבר 2015. {{cite web}}: (עזרה)
קאלימאנצ'י

אגם קאלימאנצ'י (במקדונית: Калиманци) הוא אגם מלאכותי במקדוניה הצפונית שנמצא על הנהרות ברגלגניסיה (מק') וקמניצקה, שנוצר ב-1969. הסכר שנמצא ליד האגם בנוי מסלעים וחרס, גובהו 92 מטר ואורכו 240 מטר. אורכו של האגם הוא 14 ק"מ, ורוחבו של האגם הוא 0.3 ק"מ. העומק המרבי של האגם הוא 80 מטר. האגם משתרע על שטח של כ-4.23 קמ"ר. מטרתו העיקרית של האגם היא השקיה של כ-28,000 דונם, בעיקר של שדות אורז בעמק קוצ'אני (מק'), והאדמות במישור אובצ'ה (מק'). לצד האגם, פועלת תחנת כוח הידרואלקטרית קטנה. בתוך האגם, נמצא האי קלאטה (מק'). בתוך שטח האי, נמצאו שרידים של עיירת כורים, משלהי העת העתיקה, שבה כרתו בדיל וזהב. נוף לאגם נוף לאגם נוף לסכר בצד האגם מבט על הסכר מבחוץ נוף לאגם נוף לאגם נוף לאגם מדיה וקבצים בנושא קאלימאנצ'י בוויקישיתוף Брегалнички регион: Калиманско Езеро (אורכב 16.04.2017 בארכיון Wayback Machine) - Македонски бисер ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאלימאנצ'י".